Príčiny a liečba pálenia záhy 



Problémy s trávením veľmi často súvisí so stresom. Ako 
jeho vplyv minimalizovať a vyhnúť sa refluxu? 

Pažerák býva často dráždený kvôli takzvanému refluxu. 
Ide vlastne o spätný návrat natráveného jedla z žalúdka 
do pažeráka. Dalo by sa tiež povedať, že ide o akési 
neúplné zvracanie. Žalúdočný obsah sa vracia do 
spodnej časti pažeráka a zase späť do žalúdka. V 
pažeráka potom cítite pálenie. Je to dané tým, že 
natrávená potrava sa už zmiešala s kyslými žalúdočnými 
šťavami. Namiesto aby sa posunula ďalej do čriev, vraca 
sa späť a v podstate rozožiera sliznicu pažeráka. 

Odtiaľ tiež pochádza ľudový názov choroby - pálenie 
záhy, lekári hovoria o pyróze. Bolestivý pocit pálenia je 
cítiť v mieste za hrudnou kosťou. Presúva sa od oblasti 
žalúdka až ku krku. Mnoho ľudí cíti aj nepríjemný 
horkokyslý pocit v ústach. Je to podobné ako pri 
zvracaní. 

Pálením záhy trpí asi polovica tehotných 

Ide o pomerne častý stav, ktorý je spôsobený 
nedostatočnosťou dolného pažerákového zvierača. Pálenie záhy sa vyskytuje denne u desatiny 
obyvateľstva. Počas tehotenstva, predovšetkým v posledných troch mesiacoch gravidity, ním trpí 
polovica žien. Tento problém nieje nebezpečný, dokonca je považovaný za normálny a väčšinou sa 
nelieči. Po pôrode tieto ťažkosti často spontánne vymiznú. 

Pre rozhodnutie o prípadnom liečebnom postupe je dôležité, ako často sa pyróza opakuje a aká je 
dĺžka trvania týchto epizód. Ak pálenie záhy prichádza len zriedka, nieje potrebné sa liečiť. 
Odporúča sa upraviť stravu. Medzi nápoje a jedlá vyvolávajúce pálenie záhy patrí biele víno, 
koncentrovaný alkohol, tučné, korenistá, kysnuté a sladké jedlá. Vhodné je jesť častejšie a menšie 
porcie, dobre hrýzť, vynechať kávu, koncentrované džúsy. 

Nepodceňujte ťažkosti 

Opakujúce sa ťažkosti nepodceňujte. Pažerák totiž nie je pred kyslým obsahom strávenej potravy 
chránený. Môžu sa zmeniť jeho vnútorne výstelky, to potom vedie až k vzniku vredu a zvýšeniu 
rizika vzniku zhubného nádoru. Kúpte si v lekárni antacidá - lieky, ktoré viažu kyselinu 
chlorovodíkovú (soľnú), ktorá sa podieľa v žalúdku na tráveniu. Antacidá tiež dokážu vytvoriť na 
sliznici žalúdka a pažeráka ochranný film, a tým ju chráni. Existujú vo forme cmúľacích tabliet, 
obyčajných piluliek alebo suspenzie gélov, ktoré sa predávajú v malých sáčkoch. 

Kúpiť si môžete aj lieky, ktoré priamo potláčajú vylučovanie kyseliny v žalúdku. Ide o takzvané 
inhibítory protónovej pumpy. Znie to zložito, ale v podstate účinne potláčajú tvorbu žalúdočnej 
kyseliny. Žalúdočná šťava, ktorá sa vracia do pažeráka, je potom menej agresívna. Tieto lieky 
bývajú na predpis, ale niektoré slabšie z tejto skupiny sú aj voľne predajné. Jedlá sóda, ktorá sa v 
týchto prípadoch užíva, nieje najvhodnejšia. Problémom sa dá tiež predchádzať tým, že sa vyhnete 
rizikovým jedlám a situáciám. Každý však môže mať problémy po niečom inom, rovnako ako 
každému vyhovujú iné lieky. Pomôže, ak budete jesť menšie porcie a častejšie, nebudete hltať, 




fajčiť nalačno a piť zrnko vú kávu. 

K páleniu záhy prispieva tiež poloha v ľahu. Je to jednoduché - tráviaca strava sa ľahšie dostáva do 
pažeráka, pretože nemusi prekonávať gravitáciu. Preto je dobré si po jedle neliehať. Veľký vplyv na 
vznik ťažkostí má stres. Aspoň pri jedle buďte v pokoji, nejedzte rýchlo. 

Tehotné ženy by pri problémoch s pálením záhy mali zmeniť stravovacie návyky - neprejedať sa, 
strava by mala byť ľahko stráviteľná. Tiež by nemali zdvíhať ťažké predmety a obmedziť 
predkláňanie. 

Kedy ísť k lekárovi 

Je-li pálenie záhy časté, intenzívne a trvá dlho - napríklad ak človek pociťuje pálenie záhy aspoň tri 
týždne každý druhý deň, mal by vyhľadať lekára. 

U gastroenterológa je chorý vyšetrený endoskopicky. Pacientovi sa ústami zavedie tubus zakončený 
optikou do pažeráka, žalúdka a hornej časti tenkého čreva. Liečba potom spočíva v podávaní liekov, 
ktoré zastavujú žalúdočnú sekréciu, a liekov podporujúcich normálnu peristaltiku v pažeráku. Je 
potrebné tiež vylúčiť, či k ochoreniu neprispieva nákaza Helicobacterom pylori, ktorý narúša 
žalúdočnú sliznicu a môže vyvolať žalúdočný vred. 

Krajným riešením je chirurgický zásah. Pri laparoskopickej operácii sa vytvorí golier obkružujúci 
dolnú časť pažeráka. Vytvára sa z hornej časti žalúdka. Zákrok vedie k tomu, že potom, čo sa 
pacient naje, manžeta obkružujúci koniec pažeráka uzavrie jeho dolnú časť, a tým bráni spätnému 
toku žalúdočného obsahu do pažeráka. 



